text: [{"text_idx": "#000000", "text": "Commentary on the beautiful city of Fuglafjordur in the Faroe islands, including photos and news"}, {"text_idx": "#000004", "text": "I\u0301 gja\u0301r bo\u0301rust tey ti\u0301\u00f0indi a\u0301 f\u00f8royska portalinum, at eitt norskt li\u0301nuskip, Kamaro, var i\u0301 havsney\u00f0 \u2013 23 fjo\u0301\u00f0ringar u\u0301r landi(Hvar?) ,og at norska bjargingart\u00e6nastan hev\u00f0i bjarga\u00f0 manningini, 14 i\u0301 tali."}, {"text_idx": "#000005", "text": "I\u0301 dag kl 14:00 bar u\u0301tvarpi\u00f0 tey ti\u0301\u00f0indi, at nakrir av manningini h\u00f8vdu fingi\u00f0 s\u00e6r upp i\u0301 nevi\u00f0 a\u0301 onkrari bar, ta\u0301 i\u00f0 teir vo\u0301ru komnir i\u0301 land \u2013 v\u00e6l i\u0301 gagnist teimum \u2013 og sto\u0301\u00f0st ein a\u0301vi\u0301sur standur av hesum sv\u00f8lgi. Hetta var\u00f0 eisini bori\u00f0 fram i\u0301 norskum ti\u0301\u00f0indum."}, {"text_idx": "#000006", "text": "Ta\u0301 i\u00f0 hesi ti\u0301\u00f0indi bo\u0301rust, mundi mangur vi\u00f0 m\u00e6r hugsa: Hvi\u0301 skal sli\u0301kt koma i\u0301 ljo\u0301sma\u0301la eftir at bjargingin var v\u00e6leydna\u00f0? Ta\u00f0 var, eins og hetta var sleyg og slatur, sum U\u0301tvarp F\u00f8roya bar. Ofta er ta\u00f0 so, at sleyg og slatur fer 100 fer\u00f0ir kring kn\u00f8ttin , a\u0301\u00f0renn sannleikin hevur fingi\u00f0 klossur upp a\u0301 beinini. Ta\u00f0 var li\u0301kari, at u\u0301tvarpi\u00f0 kom i\u0301 samband ( ta\u00f0 kanska teir fara) vi\u00f0 bargingart\u00e6nastuna og skiparan, ella ste\u00f0ga\u00f0i a\u0301 eitt sindur, og lo\u0301tu vit og skil ra\u0301\u00f0a. Ta\u00f0 mundi vera beiskt hja\u0301 teimum, sum var\u00f0a av at hoyra sli\u0301kt, ta\u0301 li\u0301vsvandin hevur veri\u00f0 teimum bjarga\u00f0u a\u0301 kroppinum."}, {"text_idx": "#000007", "text": "Ta\u0301 i\u0301\u00f0 polski seglba\u0301turin , Rzeszowiak, var i\u0301 havsney\u00f0, gekk bjargingin fyrimyndarliga fyri seg. Ti\u0301\u00f0inda-t\u00e6nastan gj\u00f8rdi si\u0301tt til, at vit fingu eina go\u0301\u00f0a heildarmynd av hesi bjarging, sum alt F\u00f8roya fo\u0301lk fr\u00f8ddist yvir. Ro\u0301sandi or\u00f0 vo\u0301r\u00f0ur borin fram til hei\u00f0urs fyri teimum, sum u\u0301tintu hetta roynisverk b\u00e6\u00f0i hi\u00f0an av landi og uttanlands fra\u0301. Her kom \u00e6stetikkurin til sjo\u0301ndar, sum t\u00e6nti \u00f8llum, i\u00f0 vardu av \u2013 stovnum, manning, skipum, bjargingarfo\u0301lki, tyrlu, ti\u0301\u00f0indat\u00e6nastuni, kreppuhja\u0301lparfo\u0301lkum o.s. fr."}, {"text_idx": "#000008", "text": "Nei, ikki var ta\u00f0 r\u00e6tt av U\u0301tvarp F\u00f8roya at bera hesi ti\u0301\u00f0indi i\u0301 dag \u2013 ein sunnudag eftir kirkjuti\u0301\u00f0. Mangur ein her a\u0301 landi hugsa\u00f0i um st\u00f8\u00f0una hja\u0301 teimum, sum bjarga\u00f0ir vo\u0301ru og teimum avar\u00f0andi, sum hava hesa hending n\u00e6st vi\u00f0. Teimum ver\u00f0ur ynskt alt ta\u00f0 besta i\u0301 komandi ti\u0301\u00f0um"}, {"text_idx": "#000012", "text": "Gle\u00f0ilig Jo\u0301l og gott ny\u0301ggja\u0301r!"}]